Mitică are o pensie frumușică. Dumitru Dragomir, candidat PSD la locale, încasează 200.000 lei din pensie.
Dumitru Dragomir și Anghel Iordănescu candidează pe listele PSD la Consiliul General al Capitalei. Dumitru Dragomir încasează pensie din 3 surse, în total 200.000 de lei. Anghel Iordănescu primește doar 10.000 de lei pensie.
Mitică are o pensie… frumușică. Vorbesc acum despre Mitică de la Ligă, Don Corleone sau, pe numele din buletin, Dumitru Dragomir, care încasează nu mai puțin de trei pensii, în total, peste 200.000 de lei pe an sau, dacă vrei, peste 17.000 pe lună.Newsweek a obținut declarația de avere pe care Dragomir a completat-o după ce a ajuns candidat PSD pentru Consiliul General al Capitalei.El a devenit mai bogat cu 4 milioane de euro, în luna mai, după ce a vândut două vile. În conturi, însă, fostul șef al Ligii Profesioniste de Fotbal are doar 218.000 de lei și 210.000 de euro. Bijuteriile și ceasurile lui Mitică valorează 100.000 de euro. Și i-a mai rămas o vilă, de 500 de metri pătrați, plus două apartamente – niciunul sub 200 de metri pătrați.Tot de la Newsweek am aflat și ce avere are un alt om de fotbal – Anghel Iordănescu, coleg de listă cu Mitică Dragomir, pe listele PSD.Fostul antrenor al Naționalei are doar 10.000 de lei pensie, dar are patru vile, o casă de vacanță și conturi pline: 3,6 milioane de lei, 460.000 de euro, 130.000 de dolari și încasează din chirii 20.000 de euro pe lună.